cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/10346-6/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. április 16-ai rendkívüli nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Naszádos Péter polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Pénzügyi, Városfejlesztési és Ügyrendi Bizottság

Oktatási, Sport és Szociális Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármestere

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzata Képviselő-testülete 2025. márciusi rendes ülésén tárgyalta a Teréz Anya Szociális Integrált Intézmény Idősek Otthona felvételi rendjének felülvizsgálata című előterjesztést és 38/2025. (III. 27.) számú határozatában döntött arról, hogy a Teréz Anya Szociális Integrált Intézmény (továbbiakban: TASZII) Idősek Otthona I. és Idősek Otthona II. szolgáltatási helyek ellátási/működési területeként Hévíz Város közigazgatási területét határozza meg 2025. június 1-ei hatállyal. A döntés alapján módosítani szükséges a TASZII Alapító Okiratát, illetve a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet (továbbiakban: Ör.) vonatkozó rendelkezését.

Az Ör. 9. §-a jelenleg az alábbiak szerint rendelkezik:

„Az Idősek otthonában az elhelyezést hévízi lakóhellyel rendelkező veheti igénybe, szabad férőhely esetén az ország más településeinek lakossága is felvételt nyer.”

Annak érdekében, hogy 2025. június 1. napi hatállyal a TASZII Idősek Otthona I. és Idősek Otthona II. szolgáltatási helyek ellátási területe Hévíz Város közigazgatási területére terjedjen ki, a rendelet 9. § második mondatrészének hatályon kívül helyezésére van szükség.

**Általános indokolás**

Hévíz Város Önkormányzata Képviselő-testülete 38/2025. (III 27.) számú határozatában döntött arról, hogy a Teréz Anya Szociális Integrált Intézmény Idősek Otthona I. és Idősek Otthona II. szolgáltatási helyek ellátási/működési területeként Hévíz Város közigazgatási területét határozza meg 2025. június 1-ei hatállyal, mely döntés a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet vonatkozó rendelkezésének módosítását teszi szükségessé.

**Részletes indokolás**

1. § Azon személyi kör meghatározása, akik Hévíz Városában az Idősek otthonába történő elhelyezést igénybe vehetik.

2. § Hatályba léptető rendelkezés.

Tisztelt Képviselő-testület!

Kérem, hogy az előterjesztést megvitatni és a fentiek szerint előkészített rendelet-tervezetet elfogadni szíveskedjenek. A rendelet-tervezet elfogadása minősített többséget igényel.

**2.**

**Hévíz Város Önkormányzata Képviselő-testületének .../2025. (IV. 17.) önkormányzati rendelete**

**a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosításáról**

[1] Hévíz Város Önkormányzat Képviselő-testülete az ápolást, gondozást nyújtó intézmény működési területének módosításával hosszú távon kívánja biztosítani a Hévíz Városban lakóhellyel rendelkezők számára a megfelelő színvonalú idős otthoni intézményi ellátást.

[2] Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában foglalt feladatkörében eljárva a következőket rendeli el:

**1. §**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 9. §-a helyébe a következő rendelkezés lép:

**„9. §**

Az Idősek otthonában az elhelyezést hévízi lakóhellyel rendelkező veheti igénybe.”

**2. §**

Ez a rendelet 2025. június 1-jén lép hatályba

|  |  |
| --- | --- |
| dr. Tüske Róbert | Naszádos Péter |
| jegyző | polgármester |

**3.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A TASZII Idősek Otthona I. és II. szolgáltatási helyre bekerülhető személyek köre korlátozottá válik, a szolgáltatás hévíziek számára lesz elérhető a jövőben.

**Költségvetési hatása**: a beköltözők számának csökkenésével a TASZII költségvetési szerv bevétele csökken, ideiglenesen a fenntartó részéről nagyobb ráfordítást igényel az idősek otthona (időskorúak tartós bentlakásos ellátása szakfeladat) finanszírozása.

**Környezeti, egészségi hatása**: nem releváns

**Adminisztratív terheket befolyásoló hatása**: nem releváns

**Egyéb hatása**: A beköltözők számának csökkenésével az intézmény férőhely számának csökkentésére kerülhet sor, telephely bezárással párhuzamosan.

**A rendelet megalkotásának szükségessége**: Jelen önkormányzati rendelet módosítás biztosítja hosszútávon a hévízi idősek ápolását, gondozását biztosító intézmény fenntartását.

**A rendelet megalkotása elmaradása esetén várható következmények**:

A rendelet-módosítás elmaradása törvényességi felügyeleti eljárás megindítását várhatóan nem vonja maga után.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | Hatósági osztályvezető |  |  |
| Szintén László | Közgazdasági osztályvezető/pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Bali Júlia | TASZII Intézményvezető-helyettes |  |  |